የኢትዮጵያ እና ሳዑዲ አረቢያ የሚኒስትሮች ኮሚሽን የጋራ ስብሰባ በአዲስ አበባ ተጀምረ
የኢትዮጵያ እና ሳዑዲ አረቢያ የሚኒስትሮች ኮሚሽን የጋራ ስብሰባ በአዲስ አበባ ተጀምሯል፡፡በስብሰባው ወቅት በሁለቱ ሀገራት ሁለንተናዊ ጉዳዮች ላይ በጋራ ለመስራት የሚያሰችሉ ጉዳዮች የተነሱ ሲሆን በተለይም ሳዑዲ አረቢያ እና ኢትዮጵያ ከአክሱም ዘመነ መንግስት ጀምሮ ግንኙነት ያላቸው ሀገራት መሆናቸው ተገልጿል፡፡በአሁኑ ወቅት የሁለቱን ሀገራት ግንኙነት በንግድ፣ ኢንቨስትመንት፣ በእንስሳት ሀብትና ግብርና፣ በመሰረተ ልማትና ኃይል፣በማዕድን ቁፋሮ፣ በሰላምና ደህንነት  የበልጥ ለማጠናከር እና አብሮ ለመስራት ከስምምነት ላይ ይደርሳሉ ተብለው ይጠበቃል፡፡በተለይም ሳዑዲ አረቢያ በኢትዮጵያ ውስጥ የእንስሳት ሀብት ልማት ላይ ለመስራት እና በንግድ ዘርፍ ለመሳተፍ ፍላጎት እንዳላት ገልፃለች፡፡በስብሰባው ላይ የተገኙት የእርሻና ተፈጥሮ ሃብት ሚኒስቴር ዲኤታ ዶክተር ካባ ኡርጌሳ እንደገለጹት የኢትዮጵያ እና ሳዑዲ አረቢያ ግንኙነታቸው የቆየና የጠነከረ በመሆኑ በተለያዩ ዘርፎች አብረው ለመስራት የተለያዩ የመግባቢያ ስምምነቶችን ይፈራረማሉ ተብሎ ይጠበቃል ፡፡የሳዑዲ አረቢያ የግብርና፣ እንስሳትና አካባቢ ጥበቃ ሚኒስቴር ዲኤታ አብዱላዝዝ ቢን ሃሚን በበኩላቸው በሁለቱ ሀገራት መካከል ቀደም ሲል በተለያዩ ዘርፎች ስምምነቶችን እያደረጉ የመጡ ሲሆን አሁንም በበርካታ ጉዳዮች ላይ ከኢትዮጵያ ጋር ለመስማማት እና በጋራ ለመስራት መዘጋጀታቸውን ገልጸዋል፡፡ይህንንም ለማሳካት በሁለቱ ሀገራት መካከል የተለያዩ ተግዳሮቶችን ለማስወገድ የመግባቢያ ሰነድ እንድፈረም ይደረጋል ነው ያሉት፡፡ዛሬ የተጀመረው የሁለቱ ሀገራት የሚኒስቴሮች ኮሚሽን የጋራ ስብሰባ ለሦስት ተከታታይ ቀናት እንደሚቀጥልና የተለያዩ የሁለትዮሽ ጉዳዮች ተነስተው ውይይት ይደረግባቸዋል ተብሎ ይጠበቃል፡፡